techiaith/cofnodycynulliad_en-cy huggingface dataset:
English: Llywydd, to conclude, these plans will introduce positive and innovative improvements for the people of Wales. The Government's programme demonstrates that we are determined to drive forward ambitious plans until the end of this Assembly term, notwithstanding the uncertainty that we face. I commend this legislative programme to the Assembly. Thank you.
Welsh: Llywydd, i gloi, fe fydd y cynlluniau hyn yn cyflwyno gwelliannau positif a blaengar ar gyfer pobl Cymru. Mae rhaglen y Llywodraeth yn dangos ein bod yn benderfynol o yrru ymlaen gyda newidiadau uchelgeisiol hyd ddiwedd y Cynulliad hwn, er gwaethaf yr ansicrwydd sy'n ein hwynebu. Rwy'n cymeradwyo'r rhaglen ddeddfwriaethol hon i'r Cynulliad. Diolch yn fawr.
English: Can I thank the First Minister for his statement outlining his priorities for the forthcoming year? Today, he has announced more of the same from this tired Welsh Labour Government. Last year, the former First Minister announced a range of new Bills, and where have we got with these? The ban on the use of wild animals in circuses is welcomed by the majority in this Chamber, but why has it taken so long to bring it to fruition? Wales used to lead the UK, if not the world, on animal welfare, and yet on this issue, and others, we have fallen behind Scotland and now England.
Welsh: A gaf i ddiolch i'r Prif Weinidog am ei ddatganiad yn amlinellu ei flaenoriaethau ar gyfer y flwyddyn sydd i ddod? Heddiw, mae wedi cyhoeddi mwy o'r un peth gan y Llywodraeth Lafur flinedig hon yng Nghymru. Y llynedd, cyhoeddodd y cyn Brif Weinidog amrywiaeth o Filiau newydd, a ble'r ydym ni arni o ran y rhain? Croesewir y gwaharddiad ar ddefnyddio anifeiliaid gwyllt mewn syrcasau gan y mwyafrif yn y Siambr hon, ond pam mae hi wedi cymryd cyhyd i'w weithredu? Arferai Cymru arwain y DU, os nad y byd, ar les anifeiliaid, ac eto ar y mater hwn, ac eraill, rydym ni y tu ôl i'r Alban ac yn awr Lloegr.
English: I thank Llyr Gruffydd for what he said on the agriculture Bill. Of course, we did want to continue with the agriculture Bill in this term. The problem isn't with what we wanted to do, but with the timetable for Brexit itself. In the new context, I agree with what Llyr said: there isn't enough information to legislate in this term, and there won't be enough information in the new Brexit context. That's why we've taken the decision to bring forward a White Paper. And, of course, we are going to work very hard with the sector to draw things together, to listen to the sector before October, and work with them again after October, when we have received all of the responses.
Welsh: Wel, diolch i Llyr Huws Gruffydd am beth ddywedodd e am y Bil amaeth. Wrth gwrs, roeddwn ni eisiau bwrw ymlaen gyda Bil amaeth yn y tymor hwn. Y broblem yw nid beth roeddwn ni eisiau ei wneud; y broblem yw gydag amserlen Brexit ei hunan. Yn y cyd-destun newydd, dwi'n cytuno â beth roedd Llyr yn ei ddweud: does dim digon o wybodaeth gyda ni nawr i ddeddfu yn y tymor hwn, a fydd dim digon o wybodaeth gyda ni hefyd yn y cyd-destun Brexit newydd. Dyna pam rŷn ni wedi gwneud y penderfyniad i ddod ymlaen â'r Papur Gwyn. Ac, wrth gwrs, rŷn ni'n mynd i weithio'n galed gyda'r sector i dynnu pethau i mewn o'r sector cyn diwedd mis Hydref ac ailweithio gyda nhw ar ôl diwedd mis Hydref hefyd, pan fyddwn ni wedi tynnu popeth i mewn.
English: It's not a matter of stepping back from the ambition, Llywydd, because our ambition for the future of Welsh agriculture is real, and the changes that we want to bring about I think will go with the grain of those ambitious people in the sector. We can't do impact assessments without knowing the budget. The Member is right about that, and we won't be going ahead with them until we are clearer about the budget we are working within. On the environmental principles and governance gaps, I felt a slight Mark Isherwood moment coming on: 'How do you answer confused of north Wales, who has said to me that - ?' Well, I will try and clarify any confusion by being clear: we do intend to legislate in this field here, yes. We don't think we will be able to rely entirely on legislation elsewhere. It would not be acceptable to us or to the Scottish Government either to have an England oversight body simply operating at a UK-wide level. We're still involved in many conversations with all administrations, not just the UK Government, but the Scottish Government as well, about where the gaps will finally emerge in relation to governance and principles. That's why it wasn't possible this afternoon, Llywydd, to be certain about when legislation would happen. But, if it wasn't clear in what I said that we intend to legislate, I'm happy to confirm that in answer to Llyr's question.
Welsh: Nid yw'n fater o gamu'n ôl o'r uchelgais, Llywydd, oherwydd rydym ni o ddifrif ynglŷn â'n huchelgais ar gyfer dyfodol amaethyddiaeth yng Nghymru, ac mae'r newidiadau yr ydym ni eisiau eu cyflwyno yn fy marn i yn cyfateb i rai'r bobl uchelgeisiol hynny yn y sector. Ni allwn ni wneud asesiadau effaith heb wybod beth yw'r gyllideb. Mae'r Aelod yn gywir ynglŷn â hynny, ac ni fyddwn yn bwrw ymlaen â nhw nes byddwn yn fwy clir ynglŷn â'r gyllideb yr ydym ni'n gweithio ynddi. O ran y diffygion yn yr egwyddorion amgylcheddol a llywodraethu, am eiliad daeth geiriau Mark Isherwood yn ôl ataf: 'sut ydych chi'n ateb 'un dryslyd' o'r gogledd, sydd wedi dweud wrthyf - ?' Wel, ceisiaf egluro unrhyw ddryswch drwy fod yn glir: rydym ni yn bwriadu deddfu yn y maes hwn yma, ydym. Nid ydym yn credu y byddwn ni'n gallu dibynnu'n llwyr ar ddeddfwriaeth mewn mannau eraill. Ni fyddai'n dderbyniol i ni nac i Lywodraeth yr Alban gael corff trosolwg yn Lloegr yn gweithredu ar lefel y DU gyfan. Rydym ni'n dal i drafod yn helaeth gyda'r holl weinyddiaethau, nid dim ond Llywodraeth y DU, ond Llywodraeth yr Alban hefyd, ynglŷn â lle bydd y bylchau'n dod i'r amlwg o'r diwedd mewn perthynas â llywodraethu ac egwyddorion. Dyna pam nad oedd hi'n bosib y prynhawn yma, Llywydd, i fod yn sicr ynghylch pryd y byddai'r ddeddfwriaeth yn digwydd. Ond, os nad oedd yn glir yn yr hyn y dywedais ein bod yn bwriadu deddfu yn ei gylch, rwy'n hapus i gadarnhau hynny wrth ateb cwestiwn Llyr.
English: One final succinct contribution - Alun Davies.
Welsh: Un cyfraniad cryno olaf - Alun Davies.
English: Llywydd, can I thank the Member for his questions? I'll take them in reverse order, if I can. I think he has described the Welsh Government's approach completely accurately in relation to EU legislation. There will be some times when, for sheer, pragmatic reasons, we will have to rely in a transitional way on powers that are created in UK legislation, but that is simply a path to legislation that will be brought forward on the floor of this Assembly, not only in agriculture, but in fisheries as well. In fisheries in particular it's important to wait until the UK legislation is put in place, because it will extend the powers of this Assembly very significantly in relation to fisheries, and we will want to bring forward a fisheries Bill that allows the Assembly to consider and legislate across the range of new powers that we will have. But that is absolutely our intention.
Welsh: Llywydd, a gaf i ddiolch i'r Aelod am ei gwestiynau? Byddaf yn ymdrin â nhw o chwith, os caf i. Rwy'n credu ei fod wedi disgrifio dull Llywodraeth Cymru o weithredu'n gwbl gywir mewn cysylltiad â deddfwriaeth yr UE. Bydd rhai adegau pan fydd rhaid inni ddibynnu, am resymau ymarferol llwyr, mewn modd trosiannol ar bwerau a grëir yn neddfwriaeth y DU, ond nid yw hynny ond yn llwybr at gyflwyno deddfwriaeth ar lawr y Cynulliad hwn, nid yn unig o ran amaethyddiaeth, ond o ran pysgodfeydd hefyd. O ran pysgodfeydd yn arbennig, mae'n bwysig aros hyd nes y caiff deddfwriaeth y DU ei rhoi ar waith, oherwydd bydd yn ymestyn pwerau'r Cynulliad hwn yn sylweddol iawn o ran pysgodfeydd, a byddwn eisiau cyflwyno Bil pysgodfeydd a fydd yn caniatáu i'r Cynulliad ystyried a deddfu mewn ystod o bwerau newydd a fydd gennym ni. Ond dyna'n union yw ein bwriad.
English: Item 4 on the agenda this afternoon is a statement by the Minister for Finance and Trefnydd on the future outlook for public spending in Wales. I call on the Minister for Finance and Trefnydd, Rebecca Evans.
Welsh: Eitem 4 ar yr agenda y prynhawn yma yw datganiad gan y Gweinidog Cyllid a'r Trefnydd am Ragolygon y Dyfodol ar gyfer Gwariant Cyhoeddus yng Nghymru. Rwy'n galw ar y Gweinidog Cyllid a'r Trefnydd, Rebecca Evans.
English: I'd like to thank you, Minister, for your statement, which offers us a stark warning of the challenges ahead of us, challenges that are made all the more pressing because of the failed economic policies of the UK Government. I'd welcome your reflections on the dangerous hyperbole that we've seen from the two candidates for the leadership of the Conservative Party. You've alluded to some of this in your answers to other Members, but I'd like to specifically ask you whether you agree with me that the evidence, for example, from the Institute for Fiscal Studies, is that Boris Johnson's offers on income tax and national insurance contributions would actually deliver the greatest benefit for those on the highest of incomes in this society, and do you agree with me, also, that this would see a further slashing of the funding available to public services across the UK, and, of course, here in Wales? Minister, you have explained to us the high degree of uncertainty around future spending plans, and this uncertainty is clearly made worse by the lack of a comprehensive spending review. With that in mind, how exactly is that affecting the ability of the Welsh Government to plan alongside partners in local government, business and the third sector?
Welsh: Hoffwn i ddiolch i chi, Gweinidog, am eich datganiad, sy'n rhoi rhybudd plaen i ni am yr heriau sydd o'n blaenau, yr heriau sy'n cael eu gwaethygu gan bolisïau economaidd aflwyddiannus Llywodraeth y Deyrnas Unedig. Byddwn i'n croesawu eich sylwadau ar yr ormodiaith beryglus a glywsom ni gan y ddau ymgeisydd am arweinyddiaeth y Blaid Geidwadol. Rydych chi wedi cyfeirio at rywfaint o hynny yn eich atebion i'r Aelodau eraill, ond hoffwn i ofyn i chi yn benodol a ydych chi'n cytuno â mi mai'r dystiolaeth, er enghraifft, o'r Sefydliad Astudiaethau Cyllid, yw bod cynigion Boris Johnson ar dreth incwm a chyfraniadau yswiriant gwladol mewn gwirionedd am sicrhau'r budd mwyaf i'r rhai ar yr incwm uchaf yn y gymdeithas, ac a ydych chi'n cytuno â mi, hefyd, y byddai hyn yn gweld cwtogi pellach ar yr arian sydd ar gael i wasanaethau cyhoeddus ledled y DU, ac, wrth gwrs, yma yng Nghymru? Gweinidog, rydych chi wedi egluro inni fod ansicrwydd mawr ynglŷn â chynlluniau gwariant yn y dyfodol, ac mae'r ansicrwydd hwn yn amlwg yn cael ei waethygu yn niffyg adolygiad cynhwysfawr o wariant. Gyda hynny mewn golwg, sut yn union y mae hynny'n effeithio ar allu Llywodraeth Cymru i gynllunio ar y cyd â phartneriaid mewn Llywodraeth Leol, busnes a'r trydydd sector?
English: Item 5 on the agenda is a statement by the Counsel General and Brexit Minister on Brexit preparedness - preparedness, preparedness - 'preparedness' I think it is, isn't it? Yes. Sorry, I was having a minute there. So, can I call on the Counsel General and Brexit Minister, Jeremy Miles?
Welsh: Eitem 5 ar yr agenda yw datganiad gan y Cwnsler Cyffredinol a'r Gweinidog Brexit ar barodrwydd am Brexit - parodrwydd, parodrwydd - rwy'n credu mai 'parodrwydd' yw e? Ie. Mae'n ddrwg gennyf, roeddwn yn cael munud fach yn y fan yna. Felly, a gaf i alw ar y Cwnsler Cyffredinol a'r Gweinidog Brexit, Jeremy Miles?
English: Thank you, Deputy Presiding Officer. By next week, the Conservative Party leadership election will be over, and we will know the identity of the new Prime Minister. We have all watched a leadership campaign characterised by a race to see who can talk the toughest about a 'no deal', and a competition for the top job that focuses on the needs of the Conservative Party and not the needs of the country. It's a debate that seems to forget that how the UK leaves the EU has a real world impact on people's lives and livelihoods. The expectation seems to be that, whoever the new Prime Minister is, he will be able to go to Brussels and renegotiate a deal in a matter of weeks. However, both Jeremy Hunt and Boris Johnson are ignoring the fact that the European Union has repeatedly said that they will not renegotiate the withdrawal agreement, and there is no magic technical solution available to ensure goods can move without friction on the island of Ireland. They are also ignoring the fact that, for the EU, Brexit is a significant challenge but not an existential one. The EU-27 are preoccupied with the need to install a new European Commission and other top jobs and the development of a new five-year policy programme and seven-year budget.
Welsh: Diolch, Dirprwy Lywydd. Erbyn wythnos nesaf, bydd yr etholiad am arweinyddiaeth y Blaid Geidwadol ar ben, a byddwn ni'n gwybod pwy yw'r Prif Weinidog nesaf. Rŷn ni i gyd wedi bod yn gwylio'r ymgyrch sydd wedi bod yn ras i weld pwy sy'n gallu swnio fwyaf caled wrth siarad am ddim cytundeb. Mae'r gystadleuaeth hon am y swydd uchaf wedi canolbwyntio ar anghenion y Blaid Geidwadol yn hytrach nag anghenion y wlad. Mae'n ddadl sydd wedi anghofio bod y ffordd mae'r Deyrnas Unedig yn gadael yr Undeb Ewropeaidd yn cael effaith ar fywydau a bywoliaeth pobl yn y byd go iawn. Mae'n ymddangos mai'r disgwyliad yw y bydd y Prif Weinidog newydd, pwy bynnag fydd e, yn gallu mynd i Frwsel ac ail-negodi cytundeb mewn mater o wythnosau. Fodd bynnag, mae Jeremy Hunt a Boris Johnson fel ei gilydd yn anwybyddu'r ffaith bod yr Undeb Ewropeaidd wedi dweud dro ar ôl tro na fyddan nhw'n ail-negodi'r cytundeb ymadael, a does dim ateb technegol hud ar gael i sicrhau bod nwyddau yn gallu symud yn ddi-drafferth ar ynys Iwerddon. Maen nhw'n anghofio hefyd, er bod Brexit yn her sylweddol i'r Undeb Ewropeaidd, nid yw yn dyngedfennol. Mae digon ar blât y 27 gwlad wrth iddyn nhw fynd ati i sefydlu Comisiwn newydd, dewis pobl ar gyfer uwch swyddi eraill, a datblygu rhaglen bolisi pum mlynedd a chyllideb saith mlynedd.
English: Can I just gently remind speakers that we've had one question and a statement and we are halfway through the allocated time? So - [ Interruption.] No, I'm not saying anybody, I'm just telling people that I have a number of speakers who wish to speak, so if we can just bear that in mind. Delyth Jewell.
Welsh: A gaf i atgoffa siaradwyr ein bod wedi cael un cwestiwn a datganiad a'n bod ni hanner ffordd drwy'r amser a ddynodwyd? Felly - [ Torri ar draws.] Na, dydw i ddim yn crybwyll unrhyw un, dim ond dweud wrth bobl bod gennyf i nifer o siaradwyr sy'n dymuno siarad, felly a allwn ni gadw hynny mewn cof? Delyth Jewell.
English: I don't think I heard a question. I didn't hear a question from the Member. It is a statement and it was meant to have a lead-in and a question. I didn't hear any questions, I don't think.
Welsh: Nid wyf yn credu imi glywed cwestiwn. Ni chlywais gwestiwn gan yr Aelod. Mae'n ddatganiad ac roedd i fod i gael cyflwyniad a chwestiwn. Ni chlywais unrhyw gwestiynau, nid wyf yn credu.
English: Well, I thank the Member for his questions. I will just say, I simply do not share his optimistic outlook on the trade prospects for the UK outside the European Union - £3 out of every £4 earned by Welsh businesses from exports are earned by virtue of our membership of the European Union, and I think we throw that away at our peril, and much more importantly, at the peril of those business who look to us and look to Parliament to protect their interest. He mentions the discussions in relation to future trade arrangements. He will, I think, recall that one of the points that we have pressed regularly with the UK Government is that the Welsh Government should be involved in preparing negotiating mandates for international negotiations. This is a practical step so that the UK's negotiating positions command credibility, where they require implementation by the Welsh Government in Wales, but also it will be to respect the devolution boundary. And whilst it is the case that we have seen some progress in relation to that, we are very far short of the UK Government living up to that particular obligation that we seek from them, and I would urge him to do everything he can to seek to persuade his colleagues in Westminster of the virtue of our position.
Welsh: Wel, diolch i'r Aelod am ei gwestiynau. Fy ddywedaf i, er hynny, nad wyf yn rhannu ei farn optimistaidd ar ragolygon masnach y DU y tu allan i'r Undeb Ewropeaidd - mae £3 o bob £4 y mae busnesau Cymru yn eu hennill o allforion yn cael eu hennill drwy ein haelodaeth o'r Undeb Ewropeaidd, ac rwy'n credu bod taflu hynny i ffwrdd yn beryglus i ni, ac yn llawer pwysicach, yn beryglus i'r busnesau hynny sy'n troi atom ni ac sy'n troi at y Senedd i warchod eu buddiannau. Mae'n sôn am y trafodaethau ynglŷn â threfniadau masnach y dyfodol. Rwy'n credu y bydd yn cofio mai un o'r pwyntiau yr ydym ni wedi'i bwysleisio'n rheolaidd gyda Llywodraeth y DU yw y dylai Llywodraeth Cymru gymryd rhan wrth baratoi mandadau negodi ar gyfer trafodaethau rhyngwladol. Mae hwn yn gam ymarferol fel bod safbwyntiau negodi'r DU yn ennyn hygrededd, lle mae angen i Lywodraeth Cymru eu gweithredu yng Nghymru, ond hefyd bydd hynny i barchu ffin ddatganoli. Ac er ein bod wedi gweld rhywfaint o gynnydd o ran hynny, rydym ni'n bell iawn o weld Llywodraeth y DU yn cyflawni'r rhwymedigaeth arbennig honno yr ydym ni'n ei cheisio ganddyn nhw, a byddwn i'n ei annog ef i wneud popeth o fewn ei allu i geisio argyhoeddi ei gymheiriaid yn San Steffan o rinwedd ein sefyllfa.
English: Item 6 on the agenda is the Landfill Disposals Tax (Wales) Act 2017 (Reliefs) (Miscellaneous Amendments) Regulations 2019, and I call on the Minister for Finance and Trefnydd to move the motion - Rebecca Evans.
Welsh: Eitem 6 ar yr agenda yw Rheoliadau Deddf Treth Gwarediadau Tirlenwi (Cymru) 2017 (Rhyddhadau) (Diwygiadau Amrywiol) 2019, a galwaf ar y Gweinidog Cyllid a'r Trefnydd i gynnig y cynnig - Rebecca Evans.
English: Thank you, Dirprwy Lywydd. The committee considered these regulations at its meeting on 8 July 2019 and we reported one merits point to the Assembly under Standing Order 21.3 (i). Devolved taxes are paid into the Welsh consolidated fund, in accordance with the Tax Collection and Management (Wales) Act 2016, which states that the Welsh Revenue Authority must pay amounts collected in the exercise of its functions into the Welsh consolidated fund. These regulations amend the reliefs available in respect of landfill disposals tax, and so may necessarily affect the tax receipts collected and paid into the Welsh consolidated fund. The explanatory memorandum does not provide an estimate of the reduction in tax receipts expected as a result of the changes made by these regulations. We raised this matter and, in its response to us, which we noted during our meeting, the Welsh Government said that any potential revenue impact as a result of these amendments is likely to be negligible. The Welsh Government also said that the amended legislation will align with the current HMRC position and, therefore, it would have minimal impact on revenue. Diolch, Dirprwy Lywydd.
Welsh: Diolch, Dirprwy Lywydd. Ystyriodd y pwyllgor y rheoliadau hyn yn ei gyfarfod ar 8 Gorffennaf 2019 ac adroddwyd un pwynt rhinweddau i'r Cynulliad o dan Reol Sefydlog 21.3 (i). Telir trethi datganoledig i Gronfa Gyfunol Cymru, yn unol â Deddf Casglu a Rheoli Trethi (Cymru) 2016, sy'n nodi bod yn rhaid i Awdurdod Cyllid Cymru dalu'r symiau sy'n cael eu casglu wrth arfer ei swyddogaethau i mewn i Gronfa Gyfunol Cymru. Mae'r rheoliadau hyn yn diwygio'r rhyddhad sydd ar gael o ran treth gwarediadau tirlenwi, ac felly gall o reidrwydd effeithio ar y derbyniadau treth a gesglir ac a delir i Gronfa Gyfunol Cymru. Nid yw'r memorandwm esboniadol yn rhoi amcangyfrif o'r gostyngiad yn y derbyniadau treth a ddisgwylir o ganlyniad i'r newidiadau a wneir gan y rheoliadau hyn. Fe wnaethom ni godi'r mater hwn ac, yn ei hymateb i ni, a nodwyd gennym yn ein cyfarfod, dywedodd Llywodraeth Cymru y byddai unrhyw effaith refeniw bosibl o ganlyniad i'r diwygiadau hyn yn debygol o fod yn ddibwys. Dywedodd Llywodraeth Cymru hefyd y bydd y ddeddfwriaeth ddiwygiedig yn cyd-fynd â sefyllfa bresennol Cyllid a Thollau ei Mawrhydi ac, felly, ni fyddai'n cael fawr ddim effaith ar refeniw. Diolch, Dirprwy Lywydd.
English: Thank you. I call on the Minister for Finance and Trefnydd to reply.
Welsh: Diolch. Galwaf ar y Gweinidog Cyllid a'r Trefnydd i ymateb.
English: Thank you. As the Chair of the Constitutional and Legislative Affairs Committee has said, it's not anticipated that either of these areas of amendment would have a significant impact on tax revenue. It is, however, hoped that the amendments would make the administration of landfill disposals tax easier and fairer, and therefore have a positive impact on the tax risk work of the WRA in these areas. For the relief for refilling opencast mines and quarries, we don't anticipate this change benefiting any sites other than those currently claiming quarry relief. And this change is more to ensure legislation and practice are aligned in terms of the material going into the quarry. Our amended legislation will align with the current HMRC position, and therefore we'd expect a minimal impact on revenue. And the change to the definition of 'site restoration work' will mean that inert sites in Wales may be able to claim site restoration relief, even if they do not have a cap. Many of those sites would have been able to claim quarry relief on most of the restoration work in any event, so this offsets the potential revenue impact. I thank the committee for its work and, although simple, these regulations seek to ensure that the legislation is practically workable and gives a fair and consistent result to landfill site operators.
Welsh: Diolch. Fel y dywedodd Cadeirydd y Pwyllgor Materion Cyfansoddiadol a Deddfwriaethol, ni ragwelir y byddai'r naill neu'r llall o'r diwygiadau hyn yn cael effaith sylweddol ar refeniw treth. Y gobaith yw, er hyn, y byddai'r gwelliannau'n gwneud y broses o weinyddu'r dreth gwarediadau tirlenwi yn haws ac yn decach, ac felly'n cael effaith gadarnhaol ar waith risg treth ACC yn y meysydd hyn. Ar gyfer y rhyddhad am ail-lenwi chwareli a ph yllau glo brig, nid ydym yn rhagweld y bydd y newid hwn o fudd i unrhyw safleoedd heblaw am y rhai sy'n hawlio rhyddhad chwarel ar hyn o bryd. Ac mae'r newid hwn yn fwy i sicrhau y caiff deddfwriaeth ac arfer eu halinio o ran y deunydd sy'n mynd i mewn i'r chwarel. Bydd ein deddfwriaeth ddiwygiedig yn cyd-fynd â sefyllfa bresennol Cyllid a Thollau ei Mawrhydi, ac felly byddem yn disgwyl effaith fach iawn ar refeniw. A bydd y newid i'r diffiniad o 'waith adfer safle' yn golygu y gall safleoedd anadweithiol yng Nghymru allu hawlio rhyddhad adfer safle, hyd yn oed os nad oes ganddynt gap. Byddai llawer o'r safleoedd hynny wedi gallu hawlio rhyddhad chwarel ar y rhan fwyaf o'r gwaith adfer beth bynnag, felly mae hyn yn gwrthbwyso'r effaith refeniw bosibl. Rwy'n diolch i'r pwyllgor am ei waith ac, er yn syml, mae'r rheoliadau hyn yn ceisio sicrhau bod y ddeddfwriaeth yn ymarferol i'w gweithredu ac yn rhoi canlyniad teg a chyson i weithredwyr safleoedd tirlenwi.
English: Item 7 is the Allocation of Housing and Homelessness (Eligibility) (Wales) (Amendment) (No.2) Regulations 2019, and I call on the Minister for Housing and Local Government to move the motion - Julie James.
Welsh: Eitem 7 yw Rheoliadau Dyrannu Tai a Digartrefedd (Cymhwystra) (Cymru) (Diwygio) (Rhif 2) 2019, a galwaf ar y Gweinidog Tai a Llywodraeth Leol i gynnig y cynnig - Julie James.
English: Thank you. I call on the Minister for Housing and Local Government to reply.
Welsh: Diolch. Galwaf ar y Gweinidog Tai a Llywodraeth Leol i ymateb.